TWPC ร่วมงาน Opportunity Day
TWPC ร่วมงาน Opportunity Day
2 มิ.ย. 2563

อำนาจ สุขประสงค์ กรรมการผู้จัดการ (ธุรกิจแป้ง) พร้อมด้วย ประทีป เลิศวัฒนากิจกุล กรรมการผู้จัดการ (ธุรกิจอาหาร) และ อรอนงค์ วิชชุชาญ Group Chief Financial Officer บริษัท ไทยวา จำกัด (มหาชน) หรือ TWPC ร่วมนำเสนอข้อมูลบริษัทฯ ต่อ นักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ผ่านช่องทางออนไลน์ โดยระบุว่า ภาพรวมผลการดำเนินงานในไตรมาส 1/2563 มีกำไรสุทธิอยู่ที่ 82 ล้านบาท และประเมินแนวโน้มธุรกิจมีสัญญาณที่ดีขึ้น เนื่องจากสถานการณ์การแพร่ระบาดของไวรัสโคโรนา 2019 (COVID) คลี่คลาย โดยเฉพาะตลาดส่งออกผลิตภัณฑ์แป้งมันสำปะหลัง รวมทั้งผลิตภัณฑ์อาหารสำเร็จรูป มียอดขายเพิ่มขึ้น ขณะที่ในไตรมาส 2/63 จะทยอยรับรู้กลุ่มสินค้าผลิตภัณฑ์ใหม่ ช่วยสนับสนุนยอดขายรวมเติบโตมากขึ้น